**Art Malik** (født 1952) er en britisk skuespiller kjent fra tv-serier som *Juvelen i kronen* og *Borgia* og fra filmer som *I skuddlinjen* og *Sanne løgner*.

Mailk har medvirket i over 30 filmer og over 80 tv-produksjoner i løpet av karrieren. Han har også gjort en del sceneopptredener.

Han ble født Athar ul-Haque Malik i Bahawalpur, Pakistan, som sønn av Zaibunisa og Mazhar ul-Haque Malik. Hans far jobbet som kirurg i Storbritannia og Art Malik ble sendt etter da han var tre år. Han fikk sin skuespillerutdanning ved Questors Theatre og Guildhall School of Music and Drama og ble siden tilknyttet teater som Old Vic og Royal Shakespeare Company.

Malik tv-debuterte i en episode av den britiske serien *Mixed Blessings* (1978) og har siden hatt faste roller i serier som *Hothouse* (1988), *Stolen* (1990), *Unfinished Business* (1998–1999), *Life Support* (1999), *Holby City* (2003–2005), *Upstairs Downstairs* (2010–2012) og *Borgia* (2011–2014). Han fikk sitt gjennombrudd i rollen som Haru Kumar i miniserien *Juvelen i kronen* (1984). Han har også hatt sentrale roller i miniserier som *Det svarte tårnet* (1985), *Shadow of the Cobra* (1989), *The Seventh Scroll* (1999), *In the Beginning* (2000), *Messiah* (2001), *Ben Hur* (2010), *Arthur & George* (2015) og *The Woman in White* (2018). Han har også medvirket i flere tv-filmer, deriblant *West of Paradise* (1986), *Harem* (1986) og *Path to Paradise* (1997). Han har utover dette hatt gjesteopptredener i en rekke serier, deriblant *Bergerac* (1981), *Minder* (1984), *Kavanagh QC* (1996), *Dalziel og Pascoe* (2006), *Lewis* (2009), *Poirot* (2010), *Kalde føtter* (2016), *Sherlock* (2017), *Doctor Who* (2008 og 2018), *Tause vitner* (2 episoder, 2019) og *The Man Who Fell to Earth* (4 episoder, 2022).

Han filmdebuterte i *Arabiske eventyr* (1979) og har siden hatt større roller i filmer som blant annet *James Bond: I skuddlinjen* (1987), *Turtle Beach* (1992), *Year of the Comet* (1992), *Calcutta – Gledens by* (1992), *Uncovered* (1994), *Sanne løgner* (1994), *Clockwork Mice* (1995), *A Kid in King Arthur's Court* (1995), *Nina's Heavenly Delights* (2006), *Bhaag Milkha Bhaag* (2013), *Mirzya* (2016) og *Halal Daddy* (2017).

Art Malik ble gift i 1980 med skuespiller Gina Rowe. De har to barn sammen.

Referanser
----------

1. ↑   Gemeinsame Normdatei, GND-ID 1062374932, besøkt 15. oktober 2015[Hentet fra Wikidata]
2. ↑   filmportal.de, Filmportal-ID e89da2acecf34cc2a285c9a3d9abb189, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 480054, besøkt 9. oktober 2017[Hentet fra Wikidata]
4. ↑  «Art Malik». *IMDb*. Besøkt 17. september 2022.
5. ↑  «Art Malik | Theatricalia». *theatricalia.com*. Besøkt 17. september 2022.
6. ↑  «Art Malik Biography (1952-)». *www.filmreference.com*. Besøkt 17. september 2022.
7. ↑  «Art Malik revisits Pakistan | Instep | thenews.com.pk». *www.thenews.com.pk* **(engelsk)**. Besøkt 17. september 2022.
8. ↑  «Art Malik · BIFA · British Independent Film Awards». *BIFA · British Independent Film Awards* **(engelsk)**. 12. oktober 2018. Besøkt 17. september 2022.
9. ↑  «Art Malik». *IMDb*. Besøkt 18. september 2022.

Eksterne lenker
---------------

* (en) Art Malik på Internet Movie Database Rediger på Wikidata

* (sv) Art Malik i Svensk Filmdatabas Rediger på Wikidata

* (da) Art Malik på Filmdatabasen Rediger på Wikidata

* (da) Art Malik på Scope Rediger på Wikidata

* (fr) Art Malik på Allociné Rediger på Wikidata

* (en) Art Malik på AllMovie Rediger på Wikidata

* (en) Art Malik hos The Movie Database Rediger på Wikidata

* (en) Art Malik hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |